WEB-ODISSEA	S’arturèc er Argicida entà contemplar aquerò; e dempús d’admirà’c, entrèc ena ampla tuta, e siguec arreconeishut per Calipso, era divina entre es divesses, dès que se l’auie presentat ada era (es dius immortaus se coneishen, encara que visquen separadi); mès non trapèc ath magnanim Ulisses, qu’ère en tot plorar ena arriba, a on tanti viatges, consumint eth sòn esperit damb lèrmes, gemiments e dolors, tachaue es sòns uelhs en mar estèrle e s’estarnaue en somics.